14.12.2017
Ҧхынчқәынмза 14 рзы Аҧсны Аҳәынҭқарра Ахада Рауль Ҳаџьымба Лаҭатәи арыцҳараҟны иҭахаз рбаҟа амҵан ашәҭшьҭаҵара ацеремониа далахәын.
1992 шықәса ҧхынчқәынмза 14 рзы Гәылрыҧшь араион Лаҭа ақыҭаҟны ақырҭуа қәылаҩцәа амацәаз иҭакыз Тҟәарчал ақалақь аҟнытә Гәдоуҭа агуманитартә реис ҟазҵоз авертолиот иеихсны икарыжьит. Иҭахеит 87-ҩыуаак ауааҧсыра, урҭ рыҩныҵҟа иҟан 35 –ҩык ахәыҷқәеи зцәа зтәымыз ааҩык аҳәсеи. Иҭахаз рыҧсыбаҩ Гәдоуҭа ақалақь аҟны анышә иамадоуп.